**Ministru kabineta noteikumu „Grozījumi Ministru kabineta 2004.gada 17.februāra noteikumos Nr.92 „Prasības virszemes ūdeņu, pazemes ūdeņu un aizsargājamo teritoriju monitoringam un monitoringa programmu izstrādei”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | **Ministru kabineta noteikumu projekts (turpmāk – noteikumu projekts) izstrādāts, pamatojoties uz Vides aizsardzības un reģionālās attīstības ministrijas (turpmāk – VARAM) atbildi Eiropas Komisijai (turpmāk – Komisija) uz informācijas pieprasījumu Nr. 3101/12/ENVI, kā arī** Komisijas uzsākto pārkāpuma procedūras lietu 2012/2163. Informācijas pieprasījums un pārkāpuma procedūra saistīti ar nepilnībām **Eiropas Parlamenta un Padomes 2006. gada 12. decembra Direktīvas 2006/118/EK par gruntsūdeņu aizsardzību pret piesārņojumu un pasliktināšanos (turpmāk – Direktīva 2006/118/EK) pārņemšanā Latvijas tiesību aktos. Noteikumu projekts izstrādāts, lai novērstu Latvijas puses atzītās nepilnības un neprecizitātes.** Bez tam noteikumu projektā iekļauts viens punkts, kas novērš Komisijas norādītu nepilnību Eiropas Parlamenta un Padomes 2008. gada 16. decembra Direktīvas 2008/105/EK par vides kvalitātes standartiem ūdens resursu politikas jomā 3.panta 2.punkta (d) apakšpunkta pārņemšanā. |
| 2. | Pašreizējā situācija un problēmas | Direktīvas 2006/118/EK prasības ir pārņemtas ar Ūdens apsaimniekošanas likumu un vairākiem Ministru kabineta noteikumiem, tai skaitā, ar Ministru kabineta 2004.gada 17.februāra noteikumiem Nr.92 „Prasības virszemes ūdeņu, pazemes ūdeņu un aizsargājamo teritoriju monitoringam un monitoringa programmu izstrādei” (turpmāk – MK noteikumi Nr.92). VARAM 2012. gada 23. februārī saņēma Eiropas Komisijas informācijas pieprasījumu Nr. 3101/12/ENVI par Direktīvas 2006/118/EK transponēšanu (EU Pilot pieprasījums). Tajā izklāstīts Eiropas Komisijas viedoklis par Latvijas tiesību aktu atbilstību minētās direktīvas nosacījumiem un aicināts iesniegt apsvērumus par pieprasījumā uzdotajiem jautājumiem. Pēc saņemtās vēstules izvērtēšanas, VARAM 2012. gada 18. aprīļa atbildes vēstulē atzina, ka atsevišķi Direktīvas 2006/118/EK panti nav pārņemti precīzi, un apņēmās attiecīgos trūkumus MK noteikumos Nr.92 novērst līdz 2012. gada 20. decembrim. Tomēr 2012. gada 3.oktobrī VARAM saņēma oficiālā paziņojuma vēstuli, ka Komisija pēc pašas iniciatīvas ir uzsākusi lietu 2012/2163 sakarā ar nepilnībām un neprecizitātēm Direktīvas 2006/118/EK pārņemšanā.Formālajā paziņojumā norādīts, ka Komisijas vērtējumā Latvija nav izpildījusi savus pienākumus, nepārņemot pilnībā vai pārņemot nepareizi Direktīvas 2. panta 3. punktu, 3. panta 1. punkta (b) apakšpunktu un otro rindkopu, 4. panta 2. punkta (a) un (c) apakšpunktu, kā arī 4. panta 4. un 5. punktu, 5. panta 1. un 2. punktu, 5.panta 4. punkta (a) un (b) apakšpunktu, 6. pantu, 7. pantu, I pielikumu, II pielikuma A daļas otro rindkopu, II pielikuma A daļas 1. punkta (a) – (d) apakšpunktu un 4.punktu, II pielikuma C daļu, III pielikuma 2. punkta (a) – (c) apakšpunktu, kā arī III pielikuma 3., 4. un 5. punktu, IV pielikuma A daļas 2. punkta (a) apakšpunktu (par monitoringa biežumu) un IV pielikuma A daļas 3. punktu, IV pielikuma B daļas 1. punkta (c) apakšpunktu un pēdējo rindkopu, kā arī IV pielikuma B daļas 3.punktu. Minētās normas nosaka procedūras un kritērijus pazemes ūdeņu ķīmiskā stāvokļa novērtēšanai, prasības piesārņojuma palielināšanās tendenču noteikšanai, rīcības šāda piesārņojuma novēršanai un samazināšanai, upju baseinu apsaimniekošanas plānos iekļaujamo informāciju. Komisija aicina Latviju divu mēnešu laikā iesniegt apsvērumus par minēto lietu, pretējā gadījumā tā var izdot argumentēto atzinumu. Tādējādi vienlaikus ar nostājas projekta sagatavošanu nepieciešams virzīt grozījumus MK noteikumos Nr. 92, lai novērstu Komisijas konstatētos trūkumus. Jau pēc noteikumu projekta izsludināšanas, šī gada 25. oktobrī, VARAM tika informēta, ka „EU Pilot” sistēmā ir saņemts Komisijas informācijas pieprasījums EU Pilot lietā 4152/12/ENVI par Direktīvas 2008/105/EK prasību īstenošanu Latvijā. Minētajā informācijas pieprasījumā norādīts, ka nepilnīgi pārņemts Direktīvas 2008/105/EK 3. panta 2. punkta (d) apakšpunkts, kas pārņemts ar MK noteikumu Nr. 92 18.34.apakšpunktu. Tādējādi ir nepieciešams novērst arī šo nepilnību. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Noteikumu projekts izstrādāts, lai novērstu Komisijas konstatētos trūkumus Direktīvas 2006/118/EK un Direktīvas 2008/105/EK pārņemšanā.Noteikumu projekts izstrādāts, lai novērstu nepilnības Direktīvas 2. panta 3. punkta, 5. panta 2. punkta, IV pielikuma A daļas 2. punkta (a) apakšpunkta (par monitoringa biežumu) un IV pielikuma A daļas 3. punkta, IV pielikuma B daļas 1. punkta (c) apakšpunkta un IV pielikuma B daļas 3.punkta pārņemšanā. Ar noteikumu projektu precizēta augšupejošas piesārņojuma tendences definīcija, precizēti pienākumi valsts institūcijai, kas organizē pazemes ūdeņu monitoringu - Latvijas vides, ģeoloģijas un meteoroloģijas centram, tai skaitā papildināti nosacījumi, kā noteikt, kad jāsāk samazināt augšupejošas piesārņojuma tendences, uzdots iekļaut upju baseinu apsaimniekošanas plānos pasākumus iepriekšminēto tendenču samazināšanai, kā arī informāciju par to, kā pieņemts lēmums, kad šādu pasākumu īstenošana uzsākama. Sakarā ar 25.oktobrī saņemto Komisijas informācijas pieprasījums EU Pilot lietā 4152/12/ENVI (sk. anotācijas 2. punktu), jau pēc izsludināšanas Valsts sekretāru sanāksmē noteikumu projekts papildināts ar jaunu 4.punktu, kas precizē Direktīvas 2008/105/EK 3.panta 2.punkta (d) apakšpunkta pārņemšanu. |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Nav attiecināms, jo noteikumu projekts š.g. 3.oktobrī ievietots VARAM mājas lapā.  |
| 7. | Cita informācija |  Nav  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Valsts institūcija (Latvijas Vides, ģeoloģijas un meteoroloģijas centrs), kas organizē pazemes ūdeņu monitoringu.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Tiesiskais regulējums neuzliek saistības citām sabiedrības grupām.  |
| 3. | Tiesiskā regulējuma finansiālā ietekme | Nav |
| 4. | Tiesiskā regulējuma nefinansiālā ietekme | Noteikumu projekta apstiprināšana Ministru kabinetā novērsīs trūkumus, kas norādīti Komisijas Ģenerālsekretariāta oficiālā paziņojuma vēstulē par pārkāpumu Nr. 2012/2163 par Direktīvas 2006/118/EK nepilnīgu transponēšanu, kā arī nepilnību, kas norādīta Komisijas Vides ģenerāldirektorāta informācijas pieprasījumā EU Pilot lietā Nr. 4152/12/ENVI. |
| 5. | Administratīvās procedūras raksturojums | Noteikumu projekts neietekmē administratīvās procedūras.  |
| 6. | Administratīvo izmaksu monetārs novērtējums | Ar noteikumu projektu netiek grozīts vai aizstāts tiesību akts, kam pēc Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” ir novērtētas administratīvās izmaksas (naudas izteiksmē). |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Nav attiecināms. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Lai pilnībā novērstu trūkumus Direktīvas 2006/118/EK prasību pārņemšanā, ir nepieciešams veikt grozījumus Ministru kabineta 2009.gada 13.janvāra noteikumos Nr.42 „Noteikumi par pazemes ūdens resursu apzināšanas kārtību un kvalitātes kritērijiem” (VSS – 1027) un Ministru kabineta 2002. gada 22. janvāra noteikumos Nr.34 "Noteikumi par piesārņojošo vielu emisiju ūdenī". |
| 2. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Eiropas Parlamenta un Padomes 2006. gada 12. decembra Direktīva 2006/118/EK par gruntsūdeņu aizsardzību pret piesārņojumu un pasliktināšanosEiropas Parlamenta un Padomes 2008. gada 16. decembra Direktīva 2008/105/EK par vides kvalitātes standartiem ūdens resursu politikas jomā |
| 2. | Citas starptautiskās saistības | Nav |
| 3. | Cita informācija | Nav  |

|  |
| --- |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Eiropas Parlamenta un Padomes 2006. gada 12.decembra Direktīva 2006/118/EK par gruntsūdeņu aizsardzību pret piesārņojumu un pasliktināšanos  |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Nav saistīts ar direktīvas prasību pārņemšanu | Noteikumu projekta 1.punkts |  |  |
| Nav saistīts ar direktīvas prasību pārņemšanu | Noteikumu projekta 2.punkts |  |  |
| Nav saistīts ar direktīvas prasību pārņemšanu | Noteikumu projekta 3.punkts |  |  |
| Direktīvas 2008/105/EK3.panta 2.punkta (d) apakšpunkta pēdējā teikuma beigu daļa | Noteikumu projekta 4.punkts (noteikumu 18.34.apakšpunkts) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK 2.panta 3) daļa unIV. pielikuma A daļas 1) punkts | Noteikumu projekta 5.punkts | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK IV. pielikuma A daļas ievaddaļa, 2) punkta a) apakšpunkta ievaddaļa | Noteikumu projekta 6.punkts | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK IV. pielikuma A daļas 2) punkta a) apakšpunkta (i) un (ii) apakšpunkts | Noteikumu projekta 7.punkts | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK 2.punkta 6) daļa[[1]](#footnote-1), 5.panta 2.punktsIV pielikuma B daļas 1) punkta ievaddaļa un 2) punkts | Noteikumu projekta 8.punkts (noteikumu 40.1.punkta ievaddaļa) |  | Neparedz stingrākas prasības kā direktīvā |
| Direktīvas 2006/118/EK IV. pielikuma B daļas 1) punkta (a) apakšpunkts  | Noteikumu projekta 8.punkts (noteikumu 40.1.1. apakšpunkts) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK IV. pielikuma B daļas 1) punkta (b) apakšpunkts | Noteikumu projekta 8.punkts (noteikumu 40.1.2. apakšpunkts) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK IV. pielikuma B daļas 1) punkta (c) apakšpunkts | Noteikumu projekta 8.punkts (noteikumu 40.1.3. apakšpunkts) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK IV. pielikuma B daļas 1) punkta pēdējā rindkopa | Noteikumu projekta 8.punkts (noteikumu 40.1.4. apakšpunkts) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK Direktīvas IV. pielikuma A daļas 3) punkts un IV. pielikuma B daļas 3) punkts | Noteikumu projekta 8.punkts (noteikumu 40.2.punkts) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK 5. panta 5.punkta pēdējais teikums  | Noteikumu projekta 9.punkts (noteikumu 41.punkts) | Pārņemtas pilnībā | Neparedz stingrākas prasības kā direktīvā |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Nav |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Nav attiecināms |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu |  2012.gada 3.oktobrī noteikumu projekts kopā ar kontaktinformāciju ievietots Vides aizsardzības un reģionālās attīstības ministrijas interneta mājas lapā sadaļā Normatīvo aktu projekti:<http://www.varam.gov.lv/lat/likumdosana/normativo_aktu_projekti/?doc=12002>Tajā norādīts, ka ikvienam ir iespēja sniegt konstruktīvus komentārus un priekšlikumus par izstrādāto projektu. Iebildumi un priekšlikumi nav saņemti.  |
| 2. | Sabiedrības līdzdalība projekta izstrādē  | Pagaidām nav |
| 3. | Sabiedrības līdzdalības rezultāti  | Pagaidām nav  |
| 4. | Saeimas un ekspertu līdzdalība | Nav |
| 5. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā “Latvijas Vēstnesis”, kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vides aizsardzības un reģionālās attīstības ministrija, Latvijas Vides, ģeoloģijas un meteoroloģijas centrs.  |
| 2. | Projekta izpildes ietekme uz pārvaldes funkcijām  | Noteikumu projekts nemaina iesaistīto institūciju kompetenci un funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas veidošana nav paredzēta. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Esošu institūciju likvidācija nav paredzēta. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Esošu institūciju reorganizācija nav paredzēta. |
| 6. | Cita informācija | Nav |

**Iesniedzējs:**

Vides aizsardzības un reģionālās attīstības ministrs E.Sprūdžs

**Vīza:**

Valsts sekretārs A.Antonovs

20.11.2012., 17:54

1813

I.Teibe, 67026574, iveta.teibe@varam.gov.lv

T.Jansone, 67026561, tatjana.jansone@varam.gov.lv

1. Nav saistīta ar pārkāpuma procedūru 2012/2163. [↑](#footnote-ref-1)